Illum, 'Sibtek' ixandar programm ieħor mimli sa ruħ ommu b'għadd ta' stejjer u kurżitajiet għal kulħadd. Fost il-mistednin, l-astrologu Malti Paul John li se jaqsam mal-pubbliku għadd ta' esperjenzi paranormali li kellu fosthom it-twelid tiegħu f'ċimiterju. Imbagħad, il-preżentatur u kantant Ian Vella magħruf bħala Janvil, fost l-oħrajn, jgħid minn xix għadda waqt li kien pożittiv għall-Covid-19 kif ukoll jispjega l-qagħda tiegħu issa li għeleb il-virus. Illum ukoll, id-Direttur tal-Kura Alternattiva, Remenda Grech titkellem fuq xogħolha u l-ħolma ta' bosta tfal li għandhom diversi bżonnijiet bħalissa. Spazju wkoll għall-mużiċist Adrian Brincat li fost l-oħrajn se jpaxxi lit-telespettaturi bil-mużika tiegħu filwaqt li jgħaddi kelmtejn ta' kuraġġ lill-mużiċisti bħalu li din is-sena xogħolhom ħa daqqa ta' ħarta liema bħalha riżultat tal-pandemija li ħarbtitna lkoll. Dan u ħafna aktar stejjer, logħob u divertiment illum fis-1.15pm fuq TVM.